Burgos
        
         (provins i Spania)
Store norske leksikon,Geografi,Verdens geografi,Europa,Spanias geografi
Burgos er en del av den autonome regionen Castilla-León, som også omfatter enklaven Treviño i provinsen Álava. Provinsens areal er 14 292 kvadratkilometer og innbyggertallet er 356 100 (2018). Viktigste byer er hovedstaden Burgos og Miranda de Ebro.
Provinsen består til størstedelen av en høyslette (Meseta), avgrenset av elvene Ebro i nord og Duero i sør. Det dyrkes hvete, rug, sukkerbeter med mer, og langs elvene Duero og Arlanza også vindruer. I høylandet drives det fedrift og skogbruk. Andre industrigrener er utvinning av brunkull, skifer, leire og salt i mindre skala, samt noe tekstilindustri og metallindustri. Det finnes et oljefelt ved Ayoluengo, 65 kilometer fra byen Burgos, som har vært i drift siden 1964. Kjernekraftverket ved Garoña (1971) ble stengt i 2013 (se artikkel om Kjernekraftverk i Spania). Les mer i Store norske leksikon Spanias geografi